Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 958/12/3304	Nové Mesto nad Váhom, 8.2.2013
EEČ : 2-24-14-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec XXXXX, nar. XXXXX v XXXXX a inde riadne neplnil svoju vyživovaciu povinnosť vyplývajúcu mu zo Zákona o rodine, a  z rozsudku Okresného súdu  Nové Mesto nad Váhom  č.k. 11P/30/2011-24 zo dňa 9.5.2011, ktorým mu bola  zvýšená vyživovacia povinnosť na XXXXX zo sumy 23,24 Eur mesačne na sumu 133,- Eur mesačne s účinnosťou od 21.2.2011,  k rukám XXXXX, bytom XXXXX, XXXXX č. XXXXX, túto  riadne neplnil  od 15.5.2012 do 31.8.2012,  pričom v sledovanom období nebol vedený v evidencii nezamestnaných, v čase od 1.7.2009 do 25.7.2010 bol vedený ako platiteľ poistného v evidencii sociálnej poisťovne  v zmysle zákona o sociálnom poistení, pričom od 26.7.2010 mu prevádzkovanie živnosti bolo pozastavené, čím spôsobil dlh na výživnom v sume 405,- Eur k rukám XXXXX, 
lebo zanikla trestnosť činu
Odôvodnenie:
	Poverený príslušník Okresného riaditeľstva  PZ v Novom Meste nad Váhom Obvodného oddelenia PZ Nové Mesto nad Váhom uznesením sp. zn. ORP- 742/NM-NM-2012 zo dňa  7.11.2012 podľa § 199 ods. 1 Trestného poriadku začal trestné stíhanie pre prečin  zanedbania povinnej výživy podľa § 207 ods. 1 Trestného zákona .     

	Uznesením  zo dňa  28.12.2012 poverený príslušník PZ podľa § 206 ods. 1 Trestného poriadku vzniesol obvinenie XXXXX pre prečin  zanedbania povinnej výživy podľa § 207 ods. 1  Trestného zákona  na skutkovom základe uvedenom vo výrokovej časti uznesenia. 

XXXXX doznal, že neuhradil na dcéru XXXXX výživné v období od 15.5.2012 do 31.8.2012, čím mu vznikol dlh v sume 405,- Eur. Dňa 3.1.2013 poštovou poukážkou k rukám XXXXX uhradil sumu 405,- Eur, čo je dlžná suma na výživnom. Už nie je dlžný žiadne peniaze. 
  
Svedkyňa a pošk. XXXXX vypovedala, že otec XXXXX si neplnil vyživovaciu povinnosť od 15.5.2012 do 31.8.2012, čím mu vznikol dlh na výživnom v sume 405,- Eur. Prípravu na povolanie skončila dňa 24.5.2012 maturitnou skúškou a od mesiaca september 2012 je evidovaná ako uchádzač o zamestnanie na Úrade práce, sociálnych vecí a rodiny Nové Mesto nad Váhom. Neplnením vyživovacej povinnosti núdzou netrpela a neplnenie vyživovacej povinnosti na nej nezanechalo žiadne trvalé následky. Následne vypovedala, že dňa 7.1.2013 jej otec XXXXX poštovou poukážkou zaslal sumu 405,- Eur, čím takto dodatočne uhradil dlh a už jej nie je dlžný žiadne peniaze.  

  Z listinných dôkazov je potrebné poukázať na rozsudok Okresného súdu  Nové Mesto nad Váhom č.k. 11P/30/2011, správu Sociálnej poisťovne Trenčín,  výpis zo živnostenského registra, správu Úradu práce, sociálnych vecí a rodiny Nové Mesto nad Váhom. 

 Trestného činu zanedbania povinnej výživy podľa § 207 ods. 1 Trestného zákona  sa dopustí ten, kto najmenej tri mesiace  v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.

	Podľa § 86 ods. 1  písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Trestného poriadku  prokurátor zastaví trestné stíhanie, ak zanikla trestnosť činu.

	Z výsledkov vykonaného dokazovania je zrejmé, že obv. XXXXX si neplnil v období od 15.5.2012 do 31.8.2012 vyživovaciu povinnosť, vyplývajúcu mu z rozsudku Okresného súdu Nové Mesto nad Váhom  č.k. 11P/30/2011 zo dňa 9.5.2011, ktorým mu bola určená vyživovacia povinnosť na XXXXX v sume 133,- Eur mesačne,  čím spôsobil dlh na výživnom v sume  405 Eur  k rukám XXXXX.    Následne však  obv. XXXXX dlžné výživné  v plnej výške uhradil,  čo potvrdila vo výpovedi aj svedkyňa a poškodená XXXXX, pričom uviedla, že neplnením vyživovacej povinnosti obvineným XXXXX netrpela núdzou a nezanechalo na nej  žiadne trvalo nepriaznivé následky.   

	Vzhľadom k horeuvedeným skutočnostiam je potrebné konštatovať, že obv. XXXXX svoju vyživovaciu povinnosť, ktorú zanedbal, dodatočne v celom rozsahu splnil, pričom neplatenie výživného nemalo pre oprávnené osoby trvalé nepriaznivé následky, a preto je daný dôvod na zastavenie trestného stíhania podľa § 215 ods. 1 písm. h/ Trestného poriadku. 

	Na základe vyššie uvedeného som rozhodla tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Mezovská
prokurátorka